На основу члана 32. Закона о локалној самоуправи (\*Службени гласник РС\*, број 129/2007.83/2014-др.з.,101/2016-др.з, и 47/2018) и члана 40. Статута општине Гаџин Хан (\*Службени лист града Ниша\*, број 10/2019и 101/19),

 Скупштина општине Гаџин Хан, на седници одржаној дана 20.септембра 2022.године, донела је

ОДЛУКУ

О ИЗМЕНИ И ДОПУНИ ОДЛУКЕ О ОДРЕЂИВАЊУ РАДНОГ ВРЕМЕНА

Члан 1.

У Одлуци о одређивању радног времена 02 бр.06-474/2005 од 17.јуна 2005.године („Службени лист града Ниша“, број 44/2005) у члану 6. мењају се ставови 1. и 2. тако да сада гласе:

„Угоститељски објекти, ресторани, кафане, кафићи и други, раде од 06 до 02 часа у летњем периоду и од 08 до 01 часа у зимском периоду, а у дане викенда и државног празника до 03 часа.

У угоститељским објектима у којима се организује музика, време музике траје у временском оквиру рада објекта из става 1. овог члана с тим да бука и чујност музике буду примерени у односу на становнике.“

Члан 2.

 Ова Одлука ступа на снагу 8 дана од дана објављивања у „Службеном листу града Ниша.“

Број: 06- /2022-II

У Гаџином Хану, дана 20. септембра 2022.године.

СКУПШТИНА ОПШТИНЕ ГАЏИН ХАН

 ПРЕДСЕДНИК

 Марија Цветковић